Даниела Колева
Капанът на Венера
чатърска история в ICQ

chitanka.info

LISAN: 03/06/03 15:43 Здравей, Коте!!! Каква котка си?

CAT: 03/06/03 15:44 Здравей, ЧЕРНА, естествено! С какво мога да ти услужа?

LISAN: 03/06/03 15:45 с много неща предполагам…. но за сега — само с внимание!…заета ли си ?

CAT: 03/06/03 15:46 Казвай, заета съм,и защо точно мен?

LISAN: 03/06/03 15:47 …извинявай!… не исках да ти досаждам…

CAT: 03/06/03 15:48 не се извинявай, вече досади, казвай

LISAN: 03/06/03 15:49 нищо конкретно… просто видях че си ОН…

CAT: 03/06/03 15:50 на 50 години си, но сигурно младееш?!

LISAN: 03/06/03 15:51 …да!…и какво не те устройват моите години?

CAT: 03/06/03 15:52 оооооооо множко са за…

LISAN: 03/06/03 15:53 за какво?

CAT: 03/06/03 15:54 И питаш? За свалка!

LISAN: 03/06/03 15:55 и що реши, че те свалям?

CAT: 03/06/03 15:56 а за кво друго ме търсиш, Лисане?

LISAN: 03/06/03 15:57 търся сродна душа…

CAT: 03/06/03 15:58 мда… Интереси?

LISAN: 03/06/03 15:59 …обикновени интереси… литература, кино… по скоро ТВ, музика… туризъм, лов

CAT: 03/06/03 16:00 аха… лов… какъв точно?

LISAN: 03/06/03 16:00 класически!

CAT: 03/06/03 16:01 хи,хи и класика в жанра online свалка!

LISAN: 03/06/03 16:02 Как позна? Нещо против?

CAT: 03/06/03 16:02 а съпругата… децата?

LISAN: 03/06/03 16:03 всичко!… както се полага! Какво пречи?

CAT: 03/06/03 16:04 не пречи…

LISAN: 03/06/03 16:04 снимка искаш ли, Коте?

CAT: 03/06/03 16:05 Не настоявам…„От прекалено любопитство бил загубен раят.“

LISAN: 03/06/03 16:06 ще видим… може да си направим наш рай…

CAT: 03/06/03 16:06 мда… нищо, че съм на годините на дъщеря ти

LISAN: 03/06/03 16:07 ти откъде знаеш, че имам дъщеря???

CAT: 03/06/03 16:07 ами не ми е трудно да се досетя! „Не вярвайте в чудеса — разчитайте на тях.“

LISAN: 03/06/03 16:08 от къде ги вадиш тия бисери? И какви чудеса очакваш?

CAT: 03/06/03 16:09 тайна за бисерите… за чудесата… чакам да ме впечатлиш! „Че дадена жена е динамит, можеш да разбереш, само когато я захвърлиш.“

LISAN: 03/06/03 16:10 …не съм те хванал още за да те захвърлям!!!

CAT: 03/06/03 16:11 ха, ха, ха ще умра от смях… остави ме на естествената ми смърт „Животът не е много здравословен. Този, който живее — умира.“

LISAN: 03/06/03 16:12 НО ПРЕДИ ДА УМРЕМ… МОЖЕМ ДА СЕ ДОКОСНЕМ!

CAT: 03/06/03 16:13 ха, ха,ха и жена ти няма нищо против? „Женен или неженен, винаги ще съжаляваш. Ако би се давало в брака време за проба, то целият свят би се ограничил само с пробата.“ Сократ

LISAN: 03/06/03 16:14 абе ти да не си научила Мъдростта на вековете наизуст???

CAT: 03/06/03 16:15 „Най-доброто средство да се избавиш от изкушението е да му се поддадеш.“ О. Уайлд

LISAN: 03/06/03 16:16 … а ти поддаваш ли се?

CAT: 03/06/03 16:17 Естествено… когато си заслужава, но аз много плаша мъжете… даже и от пръв поглед!

LISAN: 03/06/03 16:18 ееее, мен едва ли ще уплашиш… не съм страхлив!

CAT: 03/06/03 16:19 … ще видим!

ДЕН ПО-КЪСНО, ПО СЪЩОТО ВРЕМЕ:

LISAN: 04/06/03 15:53 получи ли снимката, Коте?

CAT: 04/06/03 15:54 мда… много порочно гледаш

LISAN: 04/06/03 15:55 …и какво те притеснява?… какво би се случило ако стоях пред теб и те гледах така???

CAT: 04/06/03 15:56 Нищо, множко ще ти станат пороците

LISAN: 04/06/03 15:57 Защо? Какъв друг порок имам?

CAT: 04/06/03 15:59 чата с непознати жени също е порок

LISAN: 04/06/03 16:00 не мисля!

CAT: 04/06/03 16:01 Според мен е! ама поне е интересно, дори и за кратко!

LISAN: 04/06/03 16:02 …а какво мислиш за продълженията?

CAT: 04/06/03 16:03 ами те са предвидими, но не задължителни… „Светът е сцена, смъкнем ли маските, престава да бъде весело“ Шекспир

LISAN: 04/06/03 16:04 разбира се, че не са задължителни…

CAT: 04/06/03 16:05 и защото у вас отдавна сте смъкнали маските, и щото така ти е писнало от „семейната идилия“, пък жена си не можеш да гледаш, освен с отвращение…

LISAN: 04/06/03 16:07 ама ти какво?? Врачуваш ли?

CAT: 04/06/03 16:08 мне, ясен си ми

LISAN: 04/06/03 16:09 откъде пък??? В Кю-то не пише какъв съм?

CAT: 04/06/03 16:10 проницателна съм, а и чатиш на работа? а шефът?

LISAN: 04/06/03 16:11 …аз съм шефът…поне в този офис :-))) А ако ти кажа че търся сродни души…

СAT: 04/06/03 16:12 сродни в?

LISAN: 04/06/03 16:12 във всичко!

CAT: 04/06/03 16:12 по-конкретно, какво ти липсва?

LISAN: 04/06/03 16:13 …нищо което да не мога да си намеря!!!:-)

CAT: 04/06/03 16:14 самоуверен си и какво търсиш?

LISAN: 04/06/03 16:14 душевен контакт…на първо време…

CAT: 04/06/03 16:15 За какво ти е?

LISAN: 04/06/03 16:16 …за духовен секс… да речем…

CAT: 04/06/03 16:17 Такова понятие няма, всъщност има, но ти едва ли го разбираш. Друго си е да омачкаш чаршафи в някой евтин хотел с младо сладурче по време на командировка, а?

LISAN: 04/06/03 16:19 Абе ти, какво си???

CAT: 04/06/03 16:20 Умерено цинична! Ще поопнеш бръчките, ще поосвежиш емоциите като се отъркаш о млада плът!

LISAN: 04/06/03 16:21 …е,не…ти си съвсем наясно! нямаш ли идвания в София?

CAT: 04/06/03 16:22 не, нямам

LISAN: 04/06/03 16:23 …значи аз трябва да дойда!:-)

CAT: 04/06/03 16:24 ха,ха, поканих ли те?

LISAN: 04/06/03 16:25 освен това не си падам по виртуалния секс, а по реалния! Защото това ни кара да се чувстваме живи! Живей с днешна дата, Коте!

CAT: 04/06/03 16:26 В Нета лесно се лъже, внимавай!

LISAN: 04/06/03 16:27 вече ти отговорих…. престани да ме разубеждаваш!!!:-)) …или се опитваш да разубеждаваш себе си???

„Вдигни очи, вдигни глава

жената вечна кръчма е човече

изпий у нея и това,

което някой е забравил вече.“

CAT: 04/06/03 16:29 на тебе май скоро не са ти отказвали?

LISAN: 04/06/03 16:30 …неуморима си…. …къде ти е най-приятно да те целуват, Коте?

CAT: 04/06/03 16:31 По вътрешната страна на бедрата!

LISAN: 04/06/03 16:32 аааааа срази ме!!!

CAT: 04/06/03 16:33 Мда, знам как!

LISAN: 04/06/03 16:34 А нали знаеш как да си мислиш за мен???:-)

CAT: 04/06/03 16:35 Как?

LISAN: 04/06/03 16:36 …като за огън!… ще те изгоря!

НА СЛЕДВАЩАТА СУТРИН:

LISAN: 05/06/03 08:03 Добро утро, мило Коте!

CAT: 05/06/03 08:04 Добро! Мда… и толкова рано в офиса?

LISAN: 05/06/03 08:04 …ако ти кажа, че очаквах да те чуя…

CAT: 05/06/03 08:05 аха и сигурно сън не си спал да ме мислиш? ;-)

LISAN: 05/06/03 08:05 …спах…но ти беше и там, и се случваха разни неща… А ти как спа?

CAT: 05/06/03 08:06 Изхвърляй ме по-скоро от там… Спя гола.

LISAN: 05/06/03 08:07 О, не, не ми пиши така… че си ми на една ръка разстояние… и ще те грабна!

LISAN: 05/06/03 08:10 Коте, защо млъкна?

LISAN: 05/06/03 08:13 Къде избяга, защо не отговаряш???

CAT: 05/06/03 08:14 Sorry, колежката ме викна на нейното РС, да й помогна… Мда, та като една бира ще ме изпиеш?

LISAN: 05/06/03 08:15 Дааааа… А, ти защо си в чата, Коте?

CAT: 05/06/03 08:16 По работа… работя с информация… и се забавлявам с такива като теб…

LISAN: 05/06/03 08:16 Какви?

CAT: 05/06/03 08:17 И питаш? Свалячи, естествено, то за друго ползва ли се ICQ?

LISAN: 05/06/03 08:19 …понякога мъжете могат и да мислят…

CAT: 05/06/03 08:20 да… понякога, когато не възлагат мисленето на други части от тялото си

LISAN: 05/06/03 08:21 …какво всъщност търсиш ти, Коте???

CAT: 05/06/03 08:22 …аз не търся… ти търсиш… ама нищо, май, нищо не може да опровергае нахалната ми интуиция! Ти какво търсиш?

LISAN: 05/06/03 08:23 не ти ли казах, вече не търся…. заложил съм капани и чакам…. да видя дали ще се хване нещо.:-)

CAT: 05/06/03 08:24 това вече ми стана ясно… добър ловец си… Отстрелваш перфектно!

LISAN: 05/06/03 08:25 благодаря…старая се

CAT: 05/06/03 08:26 когато търсиш и си го намираш…този път се захапа в своя капан, светът е малък, Лисане, много малък… СГАФИ!

LISAN: 05/06/03 08:27 Що? С какво?

CAT: 05/06/03 08:28 обещал си да уважиш тук една лесна плячка, хайде, идвай, че ми писна да я гледам как се хили на монитора!

LISAN: 05/06/03 08:29 МММмоооолляяяяя? Тя ли се похвали??

CAT: 05/06/03 08:30 Не, случайно никът ти мига и при нея, та те проверих! Тръгвай, че утре шефът/мъжът й се връща от Германия.

LISAN: 05/06/03 08:31 АБЕ, ТИ КОЯ СИ???

CAT: 05/06/03 08:32 Не викай! Венера, Диана, Хетера, но в твоя случай съм ВЕЩИЦА! Омразно ми е да газя в обора на другите, ама… ти си „уникат“! Виж се:

History Of Events : ALIS

LISAN: 05/06/03 08:20 Ще те накъсам!!!

ALIS: 05/06/03 08:20 Когаааа?

LISAN: 05/06/03 08:21 Днеска идвам

ALIS: 05/06/03 08:22 уууууууаааааа Колко ще останеш???

LISAN: 05/06/03 08:23 колкото поискаш!

ALIS: 05/06/03 08:24 до утре сутрин искааааам

LISAN: 05/06/03 08:25 Идваааааамммм след час съм пред офиса ти — тъмносин форд. Къде ще отидем?

ALIS: 05/06/03 08:26 на вилата, взела съм ключовете

------------------------------------------------------------------------

LISAN: 05/06/03 08:32 ОТКЪДЕ ДЯВОЛИТЕ ТЕ ВЗЕЛИ ???

CAT: 05/06/03 08:34 Продължаваш да крещиш! Подцени ме професионално! Ще ме ядосаш съвсем, репликите по назад са любопитни, но закъсняваш, тръгвай! А ако знаеш само кого забърса?

LISAN: 05/06/03 08:35 как ги правиш тия работи??? Кого забърсах?

CAT: 05/06/03 08:36 Не питай как ги правя! WINDOWS е услужлив към всички, които го владеят! И ПРЕСТАНИ ДА Я ПИТАШ ДАЛИ СМЕ В МРЕЖА — В МРЕЖА СМЕ! Ама малшанс за теб — капанчето ти щракна в един и същи офис. Забърса жената на шефа, на 50 е, но не младее, като теб!Нищо… ти си поредното нищожество в живота й, но тя още не го знае. Нека се надява! Закъсняваш!

LISAN: 05/06/03 08:38 И сега какво? Ще отмъщаваш??? Ще кажеш на мъжа й?

CAT: 05/06/03 08:40 О,о не… и той е на твоя хал, опротивяла му е, и ще е доволен, че му спестяваш усилия в семейното легло! Успех, любовнико всеяден! Върви да обладаваш! Ха, ха!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.